Բլիքսա Բառգելդ

**Բլիքսա Բառգելդ** (, իրական անուն՝ Քրիսթիան Էմերիխ, , ), գերմանացի երաժիշտ, երգիչ, բանաստեղծ, դերասան։ Հայտնի է, մասնավորապես, որպես Einstürzende Neubauten խմբի առաջատար, Nick Cave and the Bad Seeds խմբի նախկին կիթառահար, հիմնադիր և տեքստերի հեղինակ։

## Կենսագրություն
Բառգելդի կյանքի մասին մինչև 1980 թվականը քիչ բան է հայտնի։ Նա մեծացել է Արևմտյան Բեռլինում, հեռացվել է դպրոցից՝ դպրոցի խորհրդի կողմից ԳՖՀ-ի սահմաններից դուրս սովորելու արգելքի ժամանակ կազմակերպած հրդեհի պատճառով։ Մինչև Einstürzende Neubauten մասնակցել է տեղի անհայտ պանկ խմբերում։ 1980 թվականի սկզբերին բացել է ոչ մեծ երաժշտական խանութ, որի տարածքում էլ ապրել է։

1980 թվականին Բառգելդը հիմնել է Einstürzende Neubauten խումբը, որը թողարկել է բազմաթիվ ալբոմներ և սինգլներ, համերգներ է տվել ամբողջ աշխարհում, և գոյություն ունի մինչ օրս։

Սկսած 1983  թվականից, Բառգելդը համագործակցել է Նիկ Քեյվի հետ։ Սկզբում The Birthday Party խմբում, հետո՝ սկսած 1984 թվականից մինչև 2003 թվականը, Բառգելդը եղել է Նիկ Քեյվի «Nick Cave and the Bad Seeds» խմբի կիթառահարը և երկրորդ վոկալիստ։ Այս խմբի հայտնի ստեղծագործությունն է «Weeping Song»-ը՝ Նիկ Քեյվի և Բլիքսա Բառգելդի դուետը։ Բառգելդը համերգների ժամանակ հիանալի փոխարինում էր Քայլի Մինոուգին՝ կատարելով նրա «Where The Wild Roses Grow» երգը։

1988 թվականից սկսած, երբ Einstürzende Neubauten-ը երաժշտություն են գրել Հանս Մյուլերի Bildbeschreibung ներկայացման համար, Բլիքսա Բառգելդը սկսել է հետաքրքրվել թատրոնով։ Բլիքսան մասնակցել է մի քանի ներկայացումների։ Մասնավորապես Kosmos (Test) ներկայացման մեջ, որը հիմնված է Պիեռ Գրիպարիի «Փոքրիկ Եհովա» ստեղծագործության վրա, որտեղ նա խաղացել է բժիշկ Գայստի դերը։ Ինչպես նաև Բլիքսան համարվում է Ջոն Կուտզեյի «Բարբարոսներին սպասելիս» վեպի ռեժիսոր։

1990-ականների կեսերին, Բառգելդը մենահամերգներ է տվել spoken word ժանրով՝ այսպես կոչված Rede / Speech Performances։ Այդ ներկայացումների ընթացքում, սովորաբար Einstürzende Neubauten–ի հնչյունային օպերատորի՝ Բորիս Վիլսդորֆի () աջակցությամբ, Բառգելդն օգտագործել է խոսափող, ձայնային էֆեկտներ և խոսել է անգլերեն կամ գերմաներեն։ Կատարումների շարքում են այնպիսի յուրահատուկ ելույթներ, ինչպիսիք են Հրեշտակի ԴՆԹ-ի վոկալ ստեղծումը և տեխնո-կոմպոզիցիայի ծաղրերգությունը։

2003 թվականին Բառգելդը որոշում է կայացրել լքել «Nick Cave and the Bad Seeds»–ի կազմը, որպեսզի կենտրոնանա իր նախագծերի և գաղափարների վրա։ Հետագայում, Einstürzende Neubauten–ի հետ աշխատելուց բացի, Բառգելդը համագործակցել է նաև այլ երաժիշտների հետ։ Այսպես, 2007 թվականին նա ձայնային նկարիչ Alva Noto-ի հետ համատեղ նախագիծ է թողարկել, որը կոչվում է ANBB (անվանումը կազմվել է մասնակիցների սկզբնատառերից)։ Համագործակցության արդյունքն են դարձել 2010 թվականին թողարկված տարբեր պերֆոմանսները և ստուդիական ամբողջական ալբոմը։

2013 թվականին թողարկվել է Still Smiling ալբոմը իտալացի կոմպոզիտոր Թիո Թեարդոյի հետ համատեղ։

## Սոլո սկավառակագրություն
* 1995՝ «Commissioned Music»
* 1996՝ «Die Sonne» (ալբոմ և սինգլ, Գուդրուն Գութի և Ocean Club-ի մասնակիցների հետ համատեղ)
* 2000՝ «Recycled»
* 2001՝ «Elementarteilchen» (ռադիոներկայացում)
* 2010՝ «Mimikry» (Alva Noto–ի հետ)
* 2013՝ «Still Smiling»
* 2016՝ «Nerissimo»

## Ընտրված ֆիլմագրություն
* 1999՝ *Recycled* [Barmann]
* 1999՝ *[[Մումիա (ֆիլմ, 1999)|Մումիա]]* [Mummy growling]
* 1996՝ *Die Totale Therapie* [Roman Romero]
* 1992՝ *Die Terroristen!*
* 1987՝ *[[Երկինքը Բեռլինի վրա]]*
* 1987՝ *Nihil oder Alle Zeit der Welt*
* 1987՝ *Dandy* 
* 1981՝ *Kalt wie Eis*

## Մատենագիտություն
* *Stimme frißt Feuer*, Merve, Berlin 1988, ISBN 3-88396-056-X
* *Headcleaner. Texte für Einstürzende Neubauten.* (Einstürzende Neubauten–ի համար տեքստ)
* *233° Celsius* (համահեղինակ` Kain Karawahn, Yoko Tawada), Konkursbuchverlag 1999, ISBN 3-88769-133-4

## Ծանոթագրություններ

## Արտաքին հղումներ
* Официальный сайт Бликсы Баргельда
* 
* Официальный сайт Einstürzende Neubauten

Կատեգորիա:Գերմանացի երաժիշտներ
Կատեգորիա:Գերմանացի երգիչներ
Կատեգորիա:Գերմանացի բանաստեղծներ
Կատեգորիա:Գերմանացի դերասաններ
Կատեգորիա:Գերմանացի կոմպոզիտորներ
Կատեգորիա:Գերմանացի գրողներ
Կատեգորիա:Կիթառահարներ
Կատեգորիա:Գերմանացի արվեստագետներ